[ حلات باب بيت نسيمةو لقاتها مع حورية ولا يطو باركة وهوما كايجمعو ليها حوايجها فلڤاليزات واللي خاصو يترد للماريو كاتگولها ليهمبسمات عزيزة بارتباك والبيضة شاعلة فيها من لتحت: ء س لالة نسيمةطلعات فيها شوفة باهتة وحس الخاطر معندهاشعزيزة: ءء بغيتك عافاك فواحد الحاجةردت: ياك لاباس ياكما عمر؟؟؟عزيزة: لا لا غير ... ..معنات ليها لبرا ولا يطو بلا ماتشوف فيهم قالتلا يطو: سيري ابنتي سيري علم الله شزبلاتعزيزة: حرام عليك الا يطو انا بغيت غانشاورها فواحد المسألةلا يطو: ابيه ايييهنسيمة: زيدي ياللهسبقاتها خارجين من البيت ووقفات فالكولوار مربعة ايديها وبنبرة جافة قالتنسيمة: شنو باغة؟ردت بلهفة: شتي سيدي محمد مللي جا عندهاردت بنبرة اسى والغمة فصدرها كاتخنق: لا ماقدرتش نشوف فيه وجدي كاينعزيزة: خصاارة يالالة ومسكين مللي دخل وهو يشوف فيك كاان باغيك غاضوري ليهرمشات مترددة و بفضول قالت: كي كان كايبانعزيزة تنهدات بلا هواها ونطقات: عسل الالة عسلخنزرات: الله يستر تانا مالقيت شكون نسولعزيزة: زعماكينا زييييين.. البطولة والتجريدة والصويت ااه، ماشاء الله عليه وصافي الله يحفظو للالة الغاليةبصوت مخنوق ردت: ممم..شنو بغيتي دابة طلقيني راني عيانةبدات تخشي يدها فصدرها: بلاتي الالة هانتي جبدات الرسالة وقبل ماتمدها ليها شافت هنا وهنا هاكي هادي ليكطلعات حاجب: شنو هاديردت: برية..فاش خرجت لبرا گال ليا سيدي محمد عطيها ليهاجمعات حجبانها مستغربة: كتبها ليا أنا..علاش؟؟ فتحات الجوا وجبدات الورقة اللي لداخل..عاد غاتقرا هي تسمع لا يطو كاتناديها من الداخللايطو: زيدي ابنتي راه جمعنا لك الكساوي اللي بغيتي شوفي مازال شنو خاصنسيمة: انا جااية شافت ف عزيزة بتحدير هادشي مايعرفو حد ..وايااكعزيزة: كوني هااانية الالةردت: هاحنا غانشوفو ..زيدي بعدا عاونينيحورية ولا يطو وعزيزة قضاو العشية فجميع الڤاليزات ولم كلما بغات وغاتحتاجو لحياتها الجديدةاما هي فابقات غير متكية بلا خاطر، الصداع فراسها نفسها مخنوقة والضيق فقلبها، مرة مرة تجاوبهم وتگول حيدي هادي حطي هادي غير أن الجهد باش تهز صبعها ماعندهاش وحالتها ماهي حالة عروسة عاد داز عرسها وغدا كاتتسناها أولى أيام حياتها الزوجيةتدق الباب على غفلة منهم وردت لايطو: اشكون؟بجدية رد سي محمد وقال: احم، غير انا ادادا..بغيت عافاك ندوي مع نسيمةحمار وجههم وعينيهم بداو يدورو هنا وهنا ويحاولو يحيدو من الطريق اللي خاصو يتحيدعزيزة بسمات حشمانة وقالت بخفوت: ممم باينة جابتو الهضرة هههلا يطو: جمعي فمك اديكاه الله يمسخك .. ختي حورية زيدي نكملو داكشي اللي گلناحورية: واخة الا يطو..نسيمة تصبحي على خير ابنتيمرداتش عليهم وعلى حالها بقات حتا خرجو كاملات ودخل سي محمد ببسمة خفيفة وساد وراه الباب: نسيمةتنهدات بتعب وناضت باركة بوجه باهت: نعام امحمد بغيتي شي حاجةجمع حجبانو بقلق وجا لحداها برك: مالك..مريضة؟؟ردت: ضارني راسي شوية امكن من الصداع.. الصباح ويفوتني الحالحرك راسو: الله يشافيك..كنت باغي ندوي معاك على الشرط اللي بيني وبينك عقلتيردت: ممم..شنو درتي ليا فيه مازالرد ببسمة: إن شاء الله غاتبداي تتعلمي نهار التنين يعني بعد ربع يامتحلو عينيها وفلحظة لمعو ببريق الفرح: بصح هههه قبلو نتعلم عندهم واخة ماعنديش شهادة التاسعةرد: نتي دماغ مايتخافش عليك..ولكن الشيف اللي دويت معاها گالت باللي خاصها تشوف بعدا واش شادة شي حاجة فلاپاتيسخي ولا والوضحكات وقلبها رجع كايرفرف: مامتيقاش والله ههههه كون هاني دماغي خفيف والحلويات هوما الشغف ديال حياتيضحك لفرحتها: ياك الالة هههه مهم ارتاحي دابة انا غادي لبيتي.. الصباح إن شاء الله نمشيو لدارناتنهدات براحة والبسمة على وجهها: إن شاء الله.. شكرا بزاف امحمد..خيرك عمري ننساهبسم: هانية ابنت عمي..تصبحي على خيرناض كايتفوه حل الباب وخرج..مخلي وراه مجموعة من احلام اليقظة متفتحين فعقلها الباطني وبدات تحلم براسها وحدة خرا..بحياة مستقلة خرا محققة داتها وكاتمارس الشيء اللي هي كاتحبوصباح جديد ..انتعاشة جديدة ويوم مغاير تماما لكل ايامها ..بجلابة مخزانية بنية اللون وفولار اسود خفيف محطوط على شعرها البني .. خرجات مع باب دارهم وسي محمد وراها هاز الڤاليز فيدو ومتوجه بيها للكوفرضارت عند حورية اللي الدموع فعينيها تجمعو.. عنقاتها وزيرات عليها بغصة ودموع حورية نزلو بلا صبر وعلى فمها كاينة غير رضاتهاحورية: الله ينورك احبيبتي هءهءهء..الله ييسر ليك وياربي تعيشي كيف بغيتيبعدات من حظنها ومسحات دموعها كاتنخصص: اميين اماما.. اميندازت للا يطو كدلك وتحنات معنقاهالا يطو: الله يرضي عليك.. الله يعطيك كل مابغيتي والله ييسر ليك فحياتك ابنتي هءهءهؤنسيمة: اميين ألا يطو..تهلاي فماما عافاك وتهالاي حتا فراسكردت: كوني هانية ابنتي فعينيا بجوجباست على راسها الشايب وجدها جا حتال قدامها معلي راسو وببسمة مزيفة قال: الله ييسر ليك ابنت الغالي.. ديري عقلك وحافظي على محالك الله يرضي عليكردت بجفاء: إن شاء الله ..عماااارخرج عندها مزير على الكاميرا ديالو وعزيزة لابسة جلابتها وجاية وراه هازة فاليزة صغيرةعزيزة: هاهو الالة نسيمة وگاع حوايجو جمعتهم ليهنسيمة ببسمة مدات ليه صبعها: اجي احبيبي نطلعو باش نمشيو اجيقرب ليها بشوية عليه وبالخاطر حتا طلعاتو وطلعات حداه هي وعزيزة..بدات تلعب ليه فشعرو ببسمة حتا سلم سي محمد عليهم كاملين وجا ركب معاهمسي محمد: يا بسم الله هههه واجدينضحكات عزيزة وراس نسيمة المشغول بالشوفة فالدار مخلاهاش تسمع كلامهم، ولا تحس ايمتا السيارة ديمارات وشدات طريق مستقيم..ضارت للزاجة اللور ساهية بعينيها وبتقولة كاترمشكالحلم..كأنها طائر مسجون بين قبضان حديدية: وتحرركأنها سمكة في دلو صغير ضيق: بالبحر غاصتكأنها خطيئة بين مجتمع دكوري محصور في عائلتها: فك أسرهاحقا كالحلمضارت ورضات ضهرها للكرسي مخلية بسمتها الجميلة تبدا تترسم شيئا فشيئا على شفتاها..وراحة قلبها فهاد اللحظة ماليها متيل..وماليها حدودعمارات طوال جنب بعضهم والسقييل يعم المكان..حي ماهو راقي ماهو شعبي..لكن نقي بالعساس ديالو وحس غوات الدراري الصغار ولا جموع العيالات مكايتسمع واخا توسط النهارأمام إحدى دوك العمارات توقفات سيارة سي محمد .. نزلات نسيمة هي الأولى كاطلع راسها والدهشة فيهم كاتبري وعزيزة هبطات وراها غاحالة فمها بلا شعور وببهطة قالتعزيزة: هنا الالة فين غانسكنوخدات نفس وبزفير راحة صارت عندها مبسمة وردت: ان شاء الله هنا هههنزل محمد وقربات هي لعمر نزلاتو وهزاتو عندهاسي محمد: يالله زيدودخلو مع الباب والعساس اللي بارك على كرسيه وقف ليهم كايرحب ببشاشة..قرب ليه سي محمد وبهدوء مد ليه السوارت وقال: عمي الراضي طلع ليا عافاك دوك الباليزات اللي فالكوفرالراضي : هي اللولة اولديرد: الله يحفظك هههضار طالع وهوما وراه..ركبو فالاسنسور اللي أول مرة يخطيو فيه وتزنزينتو رعش نسيمة من الداخل..عجبها كتر ماجاها عجب وولات حاسة أنها غاتجرب أي حاجة شافتها فالتلفازة ولا غير سمعات بيهاوقف فالطابق الرابع والاخير نزلو منو و محمد جبد السوارت وحل باب خشبي بني والبسمة باقة ففموسي محمد: دخلو مرحبا هههه غمز نسيمة مرحبا بيك فداركضحكات وهي داخلة: الله يبارك فيكدار بمراح دائري ومقابلين معاه تلاتة البيبان مسدودين ومتباعدين..الصالون بلدي مفتوح على المطبخ وجنب الباب مباشرةنسيمة كتافات بالنظر فقط وعزيزة بايديها تتفحص كلشي وتتبسم بحالها بحال سي محمد والدار باينة عاد تفرشات حتا من ريحة الصباغة باقةسي محمد: ايوا انسيمة.. كيف جاتكردت: زوينة..يعني عجباتني ماشي معجباتنيش ولكن باقي خاص شحال من حاجة تتزادسي محمد: زيدي اللي عجبك الالة ..احم دخلو شوفو البيوت دوك التلاتة مفرشين كلهم ختاري فيهم اللي بغيتي و واحد لسي عمر..وهادا اللي هنا حمام وحداه طواليطعزيزة: واهي الدار ماكبيرة ماصغيرة تبات الله فنة اسيدي محمد ههههرد: مزيان الالة هههه..انا خارج نجيب ليكم الغدا الكوزينة كاتصفرنسيمة: حتا نكتب ليك ورقة بشنو تجيبسي محمد: واخة..سدو ورايا الباب وماتحلو لحدعزيزة: واخة اسيدي محمد ههههخرج وسدات بالساقطة وراه عاد ضارت بالضحكة اللي ممفارقاش محياها: الله يالالة زييينة الداار ياك هههه وكاين حتا البالكو فالكوزينة ياحليليحطات عمر من يدها: ماشي شي حااجة..اللي يسمعك كاتكركري مايگولش كتي ساكنة فدار قد القصر وغير هادي يالله واصلة للسطح ديالهاعزيزة: ولايني زوينة هههردت كاتوزع عينيها على المراح: زوينة غير خاصها اتات زايد..هنا المراح مجاش يبقا خاوي ضروري نديرو فيه شي گليسة ..وشي ڤيسان كبار وشوية النباتاتعزيزة: اااه ونديروهم فالبالكو ههههنسيمة: نديروهم الالة فالبالكو هههههه زيدي نطلو على هادشي كيف دايردخلو كايكتاشفو الدار ومن الكوزينة بداو..كانت رومية فيها جميع الآلات اللي غاتحتاج ومتولة بپلاكارات لونهم احمر..خرجو منها للصالون وزعو عليه عينيهم ونسيمة كاتقيد فدماغها شنو ناقص وشنو اللي خاصو يتحيد ..بعدها ضربو طليلة على البيوت لقاو واحد كبير الوسط وجوج فالجنب قد بعضياتهم..دخلات نسيمة للي فالجنب وخلات الوسطاني لسي محمد، حلات ليه السرجم وگلسات على السرير كادور فيه عينيها وتتنهد حتا سمعات الدقان فباب الدارعزيزة: انا غانحل الالة...فتحات عزيزة الباب لقاتو العساس جايب ليهم الباليزات ..دعات معاه ودخلات جاراهم خلات وحدة فالمراح وجوج دخلاتهم لبيت نسيمةعزيزة: لالة هادة رآه العساس جاب هادوصغرات عينيها: فين ديال عمرعزيزة: خليتها فالمراح باش ندخلها للبيت لخراردت: لا غير جيبيها هنا غايبدا ينعس معاياعزيزة: يالالة كونغا ولفتيه من دابة يبدا ينعس بوحدو انا فاش غانرجع للدار غايبقا داك البيت خاوينسيمة: مغايبغيش اعزيزة خصوصا مولف بيتو القديم..على الله مايمرضش ليا ولا تجيه شي نوبة بحال كيفما كان كايوقع ليهعزيزة: الله ينجيه الالةتنهدات: اميين..بعدا عيطي ليا عليه شفتو غير واقف ههههعزيزة: ممولفش بهاد الدار يمكن ههههنسيمة: عمااار..اجي احبيبي ااجي..عماااردحل عندها منزل راسو ومعاجبو حال..ضحكات ولعندو توجهات بركات قدامو فالأرض كاضحك معاه وتفهمو بشوية ومهل وعزيزة بدات تحط الحوايج فالپلاكارات .. خلاتو كايصور جوانب الدار والحيوطة وجات كاتعاونها وتقاد على دوقها حوايجها وحوايج خوها ..حتا دخل سي محمد جايب معاه الغدا وتقدية قليلة باش يتصايب الغدا ..عيط وخرجو عندو قادو اللي جاب وعلى الطبلة اللي فالكوزينة حطو الغدا فالطباسل و بركو مجموعين عليهمر اليوم على خير ولا شيء يدكر..تالاوه ايام تانية روتية قضاتهم هي وعزيزة فمقادة الدار واللي خاص تتگولو لسي محمد يجيبو معاه فاش يكون داخلسي محمد اللي من الصباح بكري للمساء وهو كايخرج لشغالو ويخليها تقضي نهارها مرة فالتلفازة ولا الجموع وامور الدارجا الوقت فين خاص ترجع عزيزة لخدمتها الحقيقية..ودعاتها بالدموع والتنخصيص وبمشقة قدرات تتفارق معاها..سدات الباب كاتمسح دموعها ودخلات للكوزينة لقاتو بارك كايفطر وعمر قدامو كايهز من الطبلة ويلوح فالأرض، بسمات لخوها الصغير وبركات كاتتنهد بحصرةنسيمة: توحشتها من دابةضحك وشرب من قهوتو: ضروري ماتوحشيها..حتا هي مسكينة ضريفة كادير بلاصتها دغيةردت: بصح..شافت فيه بجدية احم، محمد..شنو درنا مازال فداكشيحط الكاس من يدو: إن شاء الله واحد تلت يام و تبداي معاهمباستفسار: ولكن شمن وقت وشنو ندي معايا..نيت باش نعرف عمر كيندير ليهسي محمد: غاتبداي من التمنية تالصباح للخمسة ديال العشية..منها كاتتعلمي ومنها كاتعاونيهم فالماكلة وبعد تلت سنين غايولي عندك گاع ديپلوم تاعك، انا ضابط كلشي غير تهنايحكات رقبتها وعينيها على عمر: ادن غانبدا نديه عند ماما بيما قاديت اموريرد بجدية: عمر فكرت ليه فواحد ليكول خاصة بالحالات اللي بحالو..يعني اللي فيهم التوحد..تما كاينين أطباء ومربيات مختصين وحتا حالات بحالو غايعرف يتفاهم معاهم وغايسهال عليه العلاجدوز ايدو على شعرو مبسم وهي قالت بامتنان: فكرتي فكلشي ماخليتي ليا مانگول..شكرا بزاافرد: هانية..ولد عمي وبنت عمي مابيناتناشصونا تيليفونو شاف الرقم وناض: انا جايدخل للبالكو ديال الكوزينة ودوز الخط تحت نظراتها ليه وهو كايتبسم طول الحديت ومرة مرة يضحك ..سهات فيه للحظة وعطات لراسها فرصة تتمعن فيه وتدرس ملامحو وحركاتو ..كبات ليها كاس تالقهوة وخلاتو حتا دخل وقالت: معامن كنتي كتدوي هههحنحن وقال: الخدمة وصافي..خاصني نرجع لفرانسا فأقرب وقت وغالبا هاد الأسبوعقوصات حجبانها: ماشي زربان؟غمزها كايضحك: غاتتوحشيني ولا شنو ههههنسيمة: باقي ماولفتش السكنة بوحدي وباقة خالعاني شحال من حاجةسي محمد: ماعندك مناش تخافي هالعساس كاين والحي نقي عمر حس البوليس داز منو .. كلشي كايجي مع الوقت دابة تولفيحنحنات بحرج وقالت: نتا فاش خدامشرب من قهوتو بهدوء: إدارة أعمالبعدم فهم: كيفاش؟رد: هههه مغاتفهميش..مهم خدمتي شوية معقدة وقاصحة ولكن فيها الفلوسنسيمة: مممم..ايوا الله يسهلرد: اميين هههههناضت بعدما سالاو الفطور جمعات ديك الطبلة وهو مشا لگليسة ليفوطوي فالمرلح.. برك حاط البيسي فوق فخادو خدام بيه وهي ببيجامتها قدامو كادور وتجمع..قرن حجبانو على شاشة الحاسوب مركز وهي حلات التلاجة جبدات اللحم تبدا فنصيب الغدا وعمر قدامها واقف ساكت ومغوبشضحكات ليه وتحنات على ركلبيها: بغيتي كاميرة ديالك؟سكت مغوبش فالأرض وكايحرك رجلو مرة مرة.. تنهدات حازناها حالتو وناضت غادة بيه للمراح، دخلات للبيت جابت ليه الكاميرا ديالو وبقا شادها ماباغي يلعب والا يحركها طلع فيه محمد الشوفة وقال ضاحكسي محمد: ههه مازال ماولفردت باسى: لا ..كايتقلق هاكة بعد المرات والى جيت نحزرو كايبدا يغوت ويبكي..خليه حتا يبدا يكتاشف الدار بوحدوبسم كتر وقال: اري التليكمونض نشعل ليه التلفازة ماربما يبغي يتفرج هههههمداتها ليه: هاك..انا غادة ندير الغدا حضيه معاك عافاكرد: غير تهناي وقادي لينا شي شهيوة زوينةنسيمة: ههههه كون هاني...دخلات للكوزينة وهو قلب فاليوتوب على روسوم زوين فيه المزيكا..جهد ليها حتا تارت انتباه عمر وطلع الكاميرا ديالو كايشوف من خلالها فشاشة التلفاز وسي محمد بسم ليه بسمة عريضة وقال: عجبك هادة؟ جاك زوين..ممم؟مد ايدو لشعرو كايداعبو بحنية وبسمة على شفايفوسدات التلاجة وهزات سلة الخصرة للاڤابو تغسلها..فوقها بالضبط شباك محلول على جردة صغيرة تحت الدار، الزاج اللي برا بحال المراية وحيت محلول كايبين المراح كامل..ويبين سي محمد گالس وعمر قدامو ملاهي مع الرسوم..ببطئ كاتبان ايدو كاتنزل من شعرو لعنقو ولإيديه وبسمتو كاتوساع مللي وصل لرجليه وبين فخادو حبس..دوز ايديه تما بحركات بطيئة وبسمة غريبة معتالياه مع بريق حاد فيهم، تحنا باسو لخدو ساد عينيه و ناطق بهدوء: البطل الزويون..شكون الزويون؟صونا تيليفونو وضار ليه هزو وناض عاقد حجبانو: نسييمةخرجات عندو مگفضة ايديها: نعام؟داز كايلبس سبرديلتو: غانخرج نقضي واحد الغاراض دغيا ونرجع..محتاجة شي حاجةردت: جيب معاك الخبز صافيسي محمد: اوك بسم وأشار لعمر كايعجبو الكوكيز؟ضحكات: آه عزيز عليه ديال الشكلاطرد: انا غانجيبو معايا، وغانجيب لك حتا شي تليفون مخاصكش تبقاي بلاشبسمات بفرح وردت: شكرا بزاف امحمد واللهيلا محتاجاهسي محمد: هههه سدي ورايا البابردت: واخةخرج وكيف گال ليها سداتو وضارت لشغلها.. جرات الطبلة لحدا باب الكوزينة وبركات كاتقطع البصلة وعينها مرة مرة على عمر ..حتا نصبات الغدا وخلاتو على نار مهيلة يطيب ..باست عمر ودخلات للبيت بدلات حوايجها اللي لاسقة فيهم ريحة التومة والبصلة ببيجامة خرا نص كم وسروال توب خفيف لونهم وردي بارد جداد بميكتهم..سرحات شعرها وببانضة خفيفة جمعاتو وخرجات عند عمر بركات كاتفرج معاه بينما وجد الغدابواسطة عدسة الكاميرا ديالو شاف الرسوم المتحركة وطلع عينيه من الأرض..شاف الفوطويات والحيوط الملونين وشاف فنسيمة اللي باركة حداه ساهية فالتفازة ودماغها تايخمم كيف العادة ..حتا قاطع شرودها مناداتو ليهاعمر: نانا هههه ناانااااشافت فيه والضحكة على وجهها بانت: الحبيبة ديال نانا..شوف لهيه شوف لهييه شفتي الدار شحال زوينةعمر: نااانااااا هههههنسيمة: ههههه الفنكوش ديال ختو ههههه ...نزلات معنقاه بالجهد كاضحك وهو كايشد شعرها..الحنونة اللي حل عليها عينيه..اللي تتفهمو وتتصرف معاه بالطريقة الي لازم يتصرف بيها الواحد مع مرضى التوحد..الخاطر، الصبر، والحنية المفرطة باش يحسو بالامانباستوو فعينيه بجوج ناضت ضاحكة للكوزينة تشوف الطاجين .. هزات عليه الغطا وفاحت ريحتو الشهية فالدار، طفات عليه باش شافتو طاب وحطات الغطا فالجنب باش يبرد..حلات التلاجة جبدات منها قرعة الموناضة باردة حطاتها على الطبلة هي والكيسان وطبسيل لعمر ..ضارت هزات سربيتة طواتها وفرشاتها الوسط فين غاتحط الطاجين وخرجات عند خوها ..نسيمة: حبيبة يالله نغسلو ايدينا باش ناكلودارت الساروت فالباب، تحل ودخل منو سي محمد هاز جوج ساشيات كبار فيديه حيد سبرديلتو وتم داخل بابتسامةسي محمد: السلام عليكمردت ببسمة: وعليكم السلامسي محمد: الله على ريحة بعدا هههدخل الكوزينة كايشمشم حط الميكات فوق البوطاجي..غسل ايديه و جبد تلاتة الخبزات كبار حطهم فسلتهم وبرك بلاصتو ..جا قدامو عمر هو ونسيمة گلساتو وحطات الطاجين اللي الدخاخن خارجين منو ومن الشوفة يشهي النفس، سگات لعمر ماكلتو فطبسيلو الخاص ياكل كيف بغا وفرقات الخبز على الطبلةسي محمد: يابسم اللهبداو فالاكل مجموعين وقال على غفلة: آه حگا..جبت لك معايا التليفون اللي گلت ليك العشية نوريك كيفاش تخدميهحلات عينيها بفرح: شكرا ههههرد: هانية ، وبغيت نگولك حاجة خرا..بعد تلت أيام خاصني نرجع فحالي لفرانساردت: وايمتا غاترجعرد: على حسب..يقدر عام..يقدر جوجوسعات عينيها وحطات الخبز من ايدها: عاام ولا جوج؟؟ غانبقا هاد المدة كلها بوحديرد بهدوء: تفهميني انسيمة راه ماعندي كي ندير..ممكن نجي نطل عليكم شهر ولا جوج فالعام ولكن حاليا مبرزط بزاف مع الخدمة وبزز قديت ناخد هاد الكونجيجمعات حجبانها مستغربة: و مللي نتا خدمتك كلها برا المغريب.. علاش كاتبقا تغبر بزاف من الصباح للعشية؟طلع حاجب: كاتتحاسبي معايا بغات ترد وحبسها نسيمة هادة ماشي زواج حقيقي باش تحاسبيني ايمتا دخلت وايمتا خرجت وهادشي قاديناه انا وياك فالاولنسيمة: انا كانسول باش نفهم ونتا دغيا تعصبتيرد: ماتعصبتش نتي اللي ماعرفتش مالك..خدمتي مانقدرش نزيد نغيب عليها ومانقدرش نديك معايا لفرانسا ..بقا حل واحد واهو تصبري حتا تولفي الوضعضغطات على نفسها وواخة الموضوع معاجبهاش مابغاتش تزيد تطلبو وقالت: واخة..اللي بغيتي اسيديشد فيدها وبسم كايطمأنها: التليفون غايكون بيناتنا وغاندويو فيه ديما..مغانخليك مخصوصة من حتا حاجة كوني هانيةرمشات حادرة عينيها وطلعات النفس: انا قادرة نهز راسي خاصني غير نخدم..ولكن مازال مقادرة نولف السكنة بوحدي ولا حتا الخروجرد: مع الوقت كلشي كايسهال تيقي فيانسيمة: إن شاء اللهكمل ماكلتو وناض كايمسح فمو: بالله تهلاو..فالعشية غانرجعردت ببرود: بسلامة ..خرج ووراه تنهدات وضارت كاتشوف فعمر ..بسمات فاش رمش فيها عينيه ونزلهم للأرض كايحرك صبعو على فمو، ناضت بلطف هزاتو للحمام غسلات ليه ايديه وحطاتو وسط الدار يلعب بينما هي نقات الكوزينة غسلات الماعن وبعدها سيقات الدار كاملة....................غربات الشمس وجات العشية وراها..دخلات معاها خوها للبيت لبساتو پيجامة خفيفة مصور فيها سبيدر مين ودخلاتو للناموسية اللي مشاركين..بينما هي گلسات فوق الفوطوي هازة فيدها السمارط فون اللي جاب ليها سي محمد وبدات شوية بشوية كاتحاول تستكشفو وتشوف شنو فيه حتا طاحت فالكاميرة وبدات تتبوزا بوحدها وتتصور، مرة معوجة راسها وكاتشوف فالجنب صورة الغفلة زعما مرة رادة شعرها على عينها ومطلعة حاجب بميوعة مرة نافخة شنايفها ونص سدرها كايبان للكاميرة..بوزات متيرة وأخرى بريئة خداتهم وحمقها راسها حتا خرجو القلوبة من عينيها بالفرحة ..ملكات التيليفون كأنها ملكات الدنيا ومافيها وبدا عندها بحال شي عالم صغير ايمتا غير تستكشفوسمعات باب الدار تحل وعاود تسدسدات الكاميرا دغيا وناضت كاتقلب على پانطوفتها حتا لقاتها وخرجات متوجهة لبيتو والتيليفون فيدهاسمعات حسو كايدوي بهدوء وصوت خافت فالظلام ، بالفضول اللي ساكنها قربات ودننها للباب مصغرة عينيها وتتسمع ضحكاتو الخفاف والهضرة مخلطة بين الفرنسية والعربية وكلمات قليلة طاحو فودنها وفهماتهم... وي الزين ديالي..بيان سوغ..تومومونك اوكوا؟ ههههه آه عن قريب غانرجع..غايكون بار قد السخط عرفتي الكريدي اللي خديت عليه قداش وووه..ههه الى مازدقش هادي هي الفينال ديالي..ههههه اوكي.. موا اوسي جطادوغ..اتوت ماجوليتقطع الحس وبعدات راسها بشوية كاترمش وحجبانها بتفكير قارناهم..داخت وتقلب دماغها حتا نسات علاش جات من الأصل وضارت فحالها للبيت ديالهاسدات الباب وتخشات حدا خوها حاطة التيليفون فوق الكوافوز وقدامها ساهية كاتخمم..يمكن حبيبتو..صاحبتو ولا مرتو گاع..علاه مالو غايتشاور معايا، لا يقدر غير زدت فيه وفهمت غلط الغرب ماشي بحال المغرب.. حبيبة وكدا كاتجيهم عادية أصلا بحال السلام عليكم عندنا..زفرات بضيق منزاعجة بالموضوع اللي سمعات ..ناضت نافضة الغطا وخرجات للكوزينة، شربات كاس تالما بارد عاد رجعات لمكانها وسدات عينيها معنقة عمر وكاطيب فنعاسها............نهار جديد صبحات فيه نسيمة گالسة فوق الفوطوي بكسيوة زرقة تحت الركبة بشوية طالقة شعرها وشادة الجنب بفيليل زرق.. شادة تيليفونها كاطلع وتنزل فالتطبيقات اللي فيه وعمر قدامها حاطة ليه بالونات صغار فوق الطبلة كايهزهم ويلوحهم فوق الزربية ويقول عدد عشوائي بصوت منخفظ..دخلات لبلاصة ليزاپيل لقات نمرة وحدة مقيدة عندها، دوزاتها ودارتو فودنها كاتنحنح حتا جاوبسي محمد: ألونسيمة: الو سي محمد..ا بيخيررد: وي صافا ..كلشي مزيان ياكما محتاجة شي حاجة؟ردت: لا والو غير توحشت عزيزة وبغيت نصوني ليها، ولكن معاقلاش على النمرةرد: هههه واخة قطعي انا نسيفطها ليك فواطساپحكات عنقها بحرج: ا ا واش واطساب هو داك الخضر ياكسي محمد: آه گاع ليزاپ عنك فالتيليفون..حتا نرجع ونصيب ليك الفيس والانسطا اوكيببسمة: واخة شكراقطعات وتسنات دقائق حتا رسل ليها رسالة..دخلات الواطساب وقبل ماتشوف محتواها تمعنات فصورة البروفايل وركات عليها وبوضوح بانت فالشاشة كاملة..طلعات حاجب فديك الپوزيسيو اللي داير وشنايفو المخرج بقات مدة كاتحنزز فيه وترمش مفاهمة والو، بعدها خرجات من تما كاتحنحن بارتباك ودوزات نمرة عزيزة تتناسا الأمرعزيزة: ااالوصفارة الكوكوط وصوت لايطو ومها خلا الدموع يتجمعو فعينين نسيمة المبتاسمة وبمرح وقالتنسيمة: البروالة ههههسمعات شهقتها وبصدمة قالت: لالة نسيمة؟؟؟نسيمة: آه الحبيبة هادي نمرتي هههه كيف...قطعات عليها على غفلة وفنص الكلام، باستغراب شافت فالتليفون مفاهمة والو وقبل ماتعاود تتاصل بيها جاها اتصال منها، دوزات الخط وبسرعة قالت: قطعتي عليا الحمارة؟ردت بهمس: انا الآلة طالعة للسطح وندوي معاك غاتسنايبقلق: اويلي مالك شواقع..بعد صمت قليل ردت عليها وقالت: ألو لالة نسيمة نتي بيخير كيغادة مع الوقت مزيانقرنات حجبانها بريبة: الحمد لله..مجاوبتينيش مالك؟عزيزة: ايييييه الالة لهلا يوريك على مصيبة وقعات الباارح الدرب كامل ساق ليها الخيارردت بخوف: ياك لاباااس شنو وقععزيزة: ماااشي سي نزار رجع..كلللشي ضرب الطم ومگالو ليه والو على زواجك حتا خرج من الدار وساق الخبار من عند الجيران.. مشا كلا ماعرفت شنو وجا هز عليهم مضا قدو قداااش كان غاينحرنا حنا كاملين وبقا غير كايغوت كي الحمق.. مرة يبكي مرة يعيط لك مرة يشير بالمضا والحاااج عبد االكبيير ولا يبان قدامو كي الفلوس ..حتا من لالة فاطمة فاش جات تبردو ضربها بضهر المضا حتا تلاحت وبدا يسب غير من السمطة للتحت جاب الله دخلو الجيرانشهقاات مشوكية من اللي كاتمع..الما برد ليها فالركابي ودموع الخوف فعينيها تجمعو ناطقة بهلع: و واااش عرفني فيين ساكنة؟؟ ياااكما گالها ليه شي واحد؟؟عزيزة: لا الالة سيد الحااج وصانا كاملين نسدو فمنا حتا يدير عقلو وتسرط ليه التزويجة..دابة راه جاب ليه البوليس وداوه گالك نيت كانو كايقلبو عليه على قضية الحشيش مالحشيشضربات رجليها والدموع نزلو:: الله اااربي الله شمن موصيبة مازال كاتتسناني هءهء وااش انااا مانرتاااحش فحيااتي هءهء منييين خرج ليا هادة حتا هو منييين..كيغاندير نخرج هانية وانا ساااكنة بوووحدي اعباااد الله هءهؤهءردت: ااوييييلي علاه سي محمد غادي يرجع فحالو دغيا؟ردت: شوفي ضروري تبقاي تصوني عليا وغييير يخرج من الحبس علميني..عندااك تجبدي حسي فشي مجمع خصوصا قدام موعزيزة: وااخة الالة كوني هانية..حتا نتي تهلاي فراسك وردي البالحركات راسها وقطعات مهمومة والمود تبدل ليها من الارتياح لهلع مرعش..ناضت بالزربة للباب طرقاتو بالساقطة والساروت ودازت للبالكوات حتا هوما دايخة كاتترعد بوحدها ومع كل حركة كاتسمع حدا الباب كاتنقز طافجة والخلعة من صبعها الصغير شاداهادازت عليها عشية قاصحة حساتها طويلة كتر من النهار، مكلات فراحتها مابركات كي الناس حتا من التليفون مداتهاش فيهضارت الساروت فالباب نقزات فجأة كاترمش فيه..لكن مع الساقطة باش مسدود ماقدرش يدخل وبدا كايدققربات ليه كاتترعد وبصوت مرتاعش قالت: ش شكون؟؟سي محمد: اناا انسيمة حليتنهدات بارتحاح حيدات الساقطة وحلات الباب حتا دخل باستغراب كايحيد الجاكيط والسبرديلةسي محمد: شفتك طرقتي بالساقطة مالكللحظة دمعو عينيها ودخلات باركة فوق الفوطوي كاتنزلهم.. حط السوارت وجا برك قدامها قارن حجبانو وقال: مالك؟؟ واش وقعات شي حاجة؟ردت بصوت مغنن: نزار ساق الخبار باللي تزوجت هءهءهء غايدير ليا شي حاجة امحمد الى مشا حتا عرفني فيين ساكنة مشيت فيهارد بعدم فهم: كيفااش؟؟..واش نزاار خويا؟؟حركات راسها: آه هءهء هوما مگالوش ليك باللي فايت خطبني ومابغاش جدي..دابة فاش تزوجت حقد وهز عليهم موس فالدار مللي گالتها ليا عزيزة وانا كانترعدوسع عينيه: شنووو..السييبة مع هااد الحمار ولااا ناض بسرعة جبد تيليفونو دوز رقم وتم غادي للبالكو ألو الواليدةخرج كايهضر معاها ونسيمة حاضياه تتمسح نيفها وتشهق ..حتا دخل منيرڤي وقال بحدة: هاادشي علاش ماگلتيهش ليا قبل علااشردت: وأنا بااش غانعرف هادشي اللي غايوقع ..زايدون هوما اللي خباوها علك انا كون سولتيني كنت غانگول لك كلشيرد بسخط: ميييييغد.. زفر راد شعرو اللور وشاف فيها هو دابة تشد فالحبس كانو لقاو عندو شي طرف فجيبو وسلت ليهم..ماكاين لاش تخافي واحد الخمس ست شهور بعدا حتا يعاود يخرجناضت باستفسار: ايوا وفااش غايخرج؟رد: ديك الساعة عالله يكوون سرطها وتقبل زواجنا..وأنا براسي غاندوي معاه غدا قبل مانسافر...قاطعاتو بصدمة: غاتساافر ونتا عاارف حيااتي فخطر..خلاات خاطرك يااكرد بعصبية: وشنووو نديير كون گلتي ليا الموضوع من الأول نحلووه بلا مانطيحو فهادشينسيمة: ااه دابة الغلط مني انا..ماتخافش غاانشووف حل لراااسي الله يرحم بيها الوالدين أولد عميضارت فحالها للبيت هزات عمر معاها وسدات فوجهو الباب مسندة عليه ونفسها كاطلع وتنزلكانت ظاناه غايلقا ليها الحل باش تبقا فأمان طول ماهو غايب، ساعة خاب ظنها وكالعادة لقات راسها بوحدها وخاصها تعتامد على نفسها تاني..حطات عمر وبحرقة نزلو دموعها اللي مابقاتش قادة تحبس..گلسات مغطية وجهها بايديها كاطيحهم حجر للعين وحاسة بالخنقة فصدرها اتزيرها..ماحسات إلا وهي كاتقلب بين صنادق دهازها على بزطام اسود صغير..جبدات منو ورقة طوية فيها عنوان ورقم الهاتف..ضارت خارجة للمراح لقاتو فالكوزينة كاياكل قلبات وجهها عليه هزات تيليفونها فقط ورجعات فحالها سادة الباب..گلسات كاتزرب فتركيب الرقم ماباغاش تتراجع وباغة غير علامن تخوي قلبها وتعاود..اللي يريحها ويهدأ من روعها زرعشة الخوف اللي جتاحتها.. حتا على غفلة تفتح الخط وجاها صوتها الحنون قائلالغالية: الووجاتها البكية كتر ونتاحب جسدها بشهقات خفاف ضاغطة على نفسها ماتبكيش وتخرج كلمات واضحةالغالية: الوو..االو شكووون..الووضارت تتقلب على مشوار تمسح بيه نيفها المخنوق بالخنونة كيف هزاتو تقطع الخط فوجهها..شافت فتيليفونها كاتبكي بالصووت وصدرها كايهز معاها.. مسحات نيفها ورجعات دوزات رقمها على أمل ترد مرة خرا ..بقا مدة كايصوني حتا تفتح وقالت بسرعة وصوت مغنن بالبكانسيمة: مي الغالية هءهؤهؤهءجاها صمت وصوت بعيد لمرا كاتقول: شكون اولدي؟تفتحو عينين نسيمة وجمدات بلاصتها وهو رد بتهكم: نسيمة؟؟ واش نسيمة؟تمتمات بارتباك كاتقلب شنو تگول والكلام كايهرب ليها بتوتر: ا ا كاينة مي الغالية ب بغيت ندوي معاها..رد بنبرة قلقة: واش بيخير؟؟ ..الوحدة تالصباح دابة واقعة معاك شي حاجةردت بسرعة: لا لا الحمد لله مواقع والو..احم غير مارديتش البال للساعة وگلت ندوي معاها حيت توحشتها حكات رقبتها بتوتر واش كلشي بيخير بعدا لوات لسانها بتردد وقالت كيف داير نتا مزيان؟رمشات كاتتسنا الرد على سؤالها غير أنو جاها صوت الغالية ضاحكالغالية: الو بنيتي هههه عاش من سمع صوتكحنحنات مرتابكة قبل ماترد ووجهها حمار فجأة: سمحي ليا امي الغالية صونيت علك فهاد الوقتالغالية: هههه ماكاين بو مشكيل ابنتي هاد الدري عندي زرگ فالهضرة هههه كنا كانتفرجو باقي حتا مادانا النعاسبسمات بلطافة وهي كاتتخيل منظرهم مجموعين: مزيان ههه..ء كيف بقا با الباشير لاباس عليه؟بلاتي ندير داك البوق باش يسمعك ههههه واخا مغايقدش يدوي ولايني يسمع صوتك بعدا..شد اسي محمد دير هاديكسكتات كاتسمع التخرشيش وعاقدة حجبانها: ألوالغالية: هضري هضري ابنيتي هاهو تايسمعكبتردد نطقات: با الباشير!؟ تغيرو ملامحها للحزن وعينيها بالدموع ترققو.. اشتاقت للشوفة فوجهو..لكلامو الطيب ولحكمة كلماتو وماحسات براسها إلا وهي قائلة: توحشتك بزاف هءهء توحشت هضرتك وتوحشت نشوفكءهؤهء...دارت يدها على فمها حابسة شهقاتها والغالية بتنهيدة أسى ردتالغالية: ماتبكيش الحبيبة ماتبكيش، إن شاء الله يولي بيخير وتتلاقاو فساعة الخير ياربي آمينردت: اميين امي الغالية.. سمعات من الخط صوتو التقيل قال تصبحو على خير انا غادي ننعس..الحاجة متتعطليش بزافالغالية: واخة اولدي تصبح على خير سكتات شوية وبعدها نطقات مبسمة ..ايوا ابنتي كيغادة مع الوقت.. كيجاك الجواج هههتنهدات كاتمسح دموعها وقالت بحزن: مي الغالية..ب بغيت نعاود لك شي كلامالغالية: شنو ابنتي ياك لاباسردت باكية: لا امي الغالية مخلوعة غاوحدي وبغيت نعرف فين كانحط رجليا وشنو خاصني نديربقلق نطقات: ابنتي شوستيني مالكنسيمة: ولكن عطيني عاهد الله والطعام اللي شركنا ماتگوليها لحد ..انا مابغيت حد يعرف بهادشي اللي واقع ليا شنو ماكانالغالية: عطيتك العاهد غادوي طيرتيها منيزيرات على پيجامتها وخدات نفس طويل..زفرات وبعدها قالت: زواجي بسي محمد غير فالوراقبصدمة شهقات : كيفاااش..ااويلي انسييمة علاشردت: با امي الغالية فاش دخل للحبس كتب للولد اللي غانولد گاع داكشي اللي كايكساب منهم الدار والماحال..جدي فاش عرف طمع الله ياخد فيه الحق فهاد النهار هءهءهء كان بغا يزوجني بولد عمي سي محمد ويتافق معاه غير نولد يدي ليا كلشي ويطلقني هءهءهءهءشهقات الغالية مرة تانية وقالت مصدومة بكل ما فيها: أعود بالله من الشيطان الرجيم الله أكبر..واش ابنتي مأكدة سي عبد الكبيرشمرات بنيفها كاتنخصص: باقي مكاتعرفيهش امي الغالية شنو كايسوا..انا اللي عايشة معاه وعارفة الشر اللي ساكن فيه ..جاب الله سي محمد طلع ولد الناس وگاليا كلشي، ديك الساعة تافقنا نتزوجو غير فالوراقالغالية: يااربي السلاامة اسهادشي كانسمع.. ايوا شنو سراا من بعد؟نسيمة: المشكل امي الغالية هو ولد عمي الصغير كان باغي يتزوج بيا وجدي مابغاش..نهار العرس سيفطو لشي خدمة واقلة باش مايعرف والو ودابة فاش رجع وعرف..هز عليهم موس فالدار كونما البوليس كون قتلهم وداز ليا حتا انا هءهءهؤهءهؤالغالية: هاااويلي وحدي على موس؟؟ردت: ااه امي الغالية راه شمكار وحشايشي..من الصباح وأنا كانترعد بوحدي ماعرفت شنو نديير هءهؤهء حتا من سي محمد غدا غايرجع لفرانسا وغانبقا بوحدي بحالا كاتتسنا الموت تجي عندي هءهءهءالغالية: اويلي ابنتي لا لا لا خطار علك تبقااي تما بوحدك لا مايمكنش گولي ليه بعدا غير حتا تحلو المشكل عاد يمشينسيمة: وشنو نديير راه خدمتو هاديك هءهءهء هو راه من حقو يمشي يشوف شغالو غير مللي خرجني من داك الحبس ومخلص عليا البلاصة فين غانتعلم للحلاوي والبلاصة فين غانحط خويا راه لاباس، مابغيتش نبزز عليه شي حاجة كترخفظات صوتها والقلق واضح عليه: ابنتي راه خاطار تبقاي بوحدك تما.. غاتبقاي داخلة خارجة وماعرفتي شنو يوقعجرات مشوار تاني كاتمسح بيه نيفها وعينيها الدامعين: دابة راه مشدود..غانتهنا منو واحد لخمس شهور بعدا من بعد يحن الله هءهءهءردت: عرفتي اش ديري..نوووضي ابنتي هزي حوايجك وخوك وتعالي عندي قراي هنا وخدمي مايخصك حتا خير وانا ندويلك مع سي محمد يلقا لخ..قاطعاتها بسرعة: لا لا لا امي الغالية ياك حلفتي ماتگوليها لشئ حد عافاك لاالغالية: ياودي مغانگول ليه واالو غادة غير نوصيه على شي مدرسة زوينة لخوكحركات راسها بالنفي: لا امي الغالية هادة ماشي حل..فينما هربت غايلقاني واش غانبقا دييما خايفةالغالية: واعرفتي شنو..گوليها لداك عدو الله جدك..ياك هو معارفش باللي زواجك مزور وماشي فمصلاحتو يتهدمردت: لاواگولي ليه باللي خالعك وغادة ديري بناقص من الجواج وهو بداك التنوعير تاع الشيطاان غايلقا لك شي حلردت: واخة امي عندك الحق هو اللي خاصني نهضر معاه فهادشي عقدات حجبانها بتدكر ولايني ماعنديش نمرتو وحتا عزيزة گاع معارف باللي عندها تيليفونالغالية: واصبري ابنتي راه سي محمد عندو حتا نسيفطها ليك غداردت: و واخة ولكن بلا ماتگولي ليه شي حاجة عافاك امي الغالية.. مابغيتوش يعرف باللي زواجي مزور وهاد المشاكيلتنهدات بحصرة: اييه ابنتي عوينة وصابتكم..كتو ماتفارقوش تعاودي ليه ويعاود لك و رجلو برجلك فينما مشيتي..كنتي عزييزة عليه ابنتي و ربي شاهدتنهدات بدورها وقالت: الوقت كاتبدل امي الغالية.. سي محمد مابقاش كيكان ونساتو فيا الوقت، وانا وليت ملزومة نهز راسي ونهز مي وخويا معاياردت بحنية: سي محمد ابنتي كبر قبل الوقت وعاش فالمصايب اللي عمر شي عاشو ..انا اللي عارفة قلب وليدي شنو هاز وشنو التقل اللي خانقورمشات بتتقال ولسانها قال: شنو فقلبوردت بهدوء: واحد بنت الناس..زامتة ليه على قليبو وشاغلة بالو صباح وعشيةاللقوة سدات ليها الفم وبصدمة رمشات: كادوي بصح!!؟؟ضحكات: غير تنتمالغ معاك ابنتي بغيت نسمعك تضحكي شوية ساعة والوترددو ففمها الكلمات وبارتباك بسمات وقالت تتحك رقبتها: ه هه فاجأتيني داكشي علاشالغالية: غيير هني راسك ابنتي را اللي بغاها الله هي اللي تكون ..حتا ولد عمك طلع ولد الناس مللي وقف معاك ومدازش لطريق الطمع ..الله يسهل عليهت: اميين..حتا نتي شكرا بزاف الهضرة معاك ريحاتني امي الغاليةالغالية: الله ينور طريقك احبيبتي وقتما حبيتي صوني عليا..صبري نعاود نورك على هاد البوق تصبحي على عمك الباشير راه حدايا كايسمع و غايبقا بالو مشغول عليكردت ببسمة خفيفة: گولي ليه بلا مايتشوش عليا ..ان شاء الله كلشي غايتحلالغالية: سمعتيها شگالت هههه يالله ابنيتي تصبحي على خيرنسيمة: حتا نتي بسلامة عليكقطعات متنهدة من أعماقها وناضت للسرير..حطات التليفون حداها وتخشات تحت غطاها تترمش فالحيط قباتلها وموضوع واحد صار شاغل بالها ومنسيها باللي بيهاوهو البنت اللي ساكنة قبل سي محمد ، داك الولد اللي عمرها ضناتو يحب ولا تدخل حس الانتى فحياتو ..كبرات وهي مدوزة معاه أغلب طفولتو ومراهقتو .. مع دالك عمرو ترافق مع شي وحدة من جنس حواء والحشمة ديما حاضرة عند ملاقاتو بيهم ..عمرو لعب مع البنات عمرو حب ولا ترافق مع شي وحدا فالاعدادي ولا الليسي وعمرو حتا جبد حس شي بنت على فمو..سوى هي ..نسيمة كانت دائما وأبدأ المحور الوحيد اللي كايتير انتباهو على غير البنات التانيين االلي عمرو طول فيهم الشوفة..وهادشي بالدات كان عاجبهاا ..كان مقربها منو بزاف ومعاه حاسة بالتميز كأنها أميرة ..لكن واش مازال عاجبها؟زفرات بضيق وتگعدات باركة وسط داك الضلام..هزات تليفونها كاتلف فيه الوقت دخل من هنا وتخرج لهنا والنعاس مخاسم جفونها حلف لاجا حتا بدا الفجر يأدن عاد تكات لبضع ساعاتتوسط النهار وهي قدام المراية كاتسرح شعرها البني وتفكر فنفس الوقت..رن تلفونها هزاتو في ساع لقات رسالة من الواطساب بنمرة جديدة ممقيداش عندها..دخلات للپروفيل أول حاجة و طلعات حاجب مستغربة ..الصورة عبارة على مقولة من الإنترنت فقط قراتها و دخلات للميساج*صباح الخير أنا سي محمد..هادي هي نمرة الحاج 06********بسمات وقيداتها فالتيليفون أولا بعدها سيفطات ليه: شكرا بزاف اسي محمد سمح ليا برزطتك معاياحطاتو كاتشوف فيه وتتسنا الرد من عندو ..قرا المييساج وبعد تواني رسل ليها أوديو بسمات كتر فاش شافتو كايتشارجا يوصلها وبلهفة خدماتو كاتسمع لخشونة صوتو المدعدع كأنو عاد فايقسي محمد: هانية ماشي مشكيل.. الحاجة هاد الصباح حسيتها ماشي هي هاديك حتا الحاج كان بحالا مقلق..واش واقعة لك شي مشكيلة؟رمشات عاضة شفتها التحتانية وبحيرة كتبات ليه: منين كايسيفطو أوديو فهادشيرسل ليها أوديو مرة خرا وهاد المرة سمعات ضحكتو الخاترة، ضحكة تقيلة فالمسمع وخفيفة على قلبها ..ختمها على خاطرو وقال بنبرة منخافظة وهادئة فنفس الوقت: شفتي داك الميكرو اللي فالجنب..غاتوركي عليه تگولي اللي بغيتي وطلقي صبعك باش تسيفطيهنزلات عينيها لحدا فين خاصها تكتب وركات على الاوديو عاقدة حجبانها: واش هاكة.. كاتسمعني ؟؟طلقات ومشا قراه فالبلاصة ورد فالبلاصة: آه الالة كانسمعك..گولي شنو المشكيل؟وركات على بلاصة الاوديو وحنحنات قبل ماتهضر مرتابكة كأنو قدامها بارك: ء ء كنت مقلقة وخايفة من واحد الحاجة..و وتوحشت مي الغالية داكشي علاش..حتا با الباشير... تحل عليها الباب ودخل سي محمد هاز تيليفونو فيدو ولابس حوايج الخروج، شافها كادوي وقال باعتدار: اوو كادوي مع شي حد؟؟ردت كاتشوف فيه: لا لا غير داوية..غانمشي دابة؟بضحكة رد: آه ههه نتصالحو قبل مانمشي حسن مانبقاو مخاسمين ياك ..مجاتش؟ببسمة خفيفة حطات التليفون وناضت عندو، غير دارية باللي طلقات من الاوديو ومشا لحفيد الباشير وفالبلاصة تقرانسيمة: انا ممقلقاش منك امحمد..غير تعصبت شوية أما نتا راه من حقك تمشي تشوف خدمتكببسمة: ماتخافيش، هو ماعندو منين يعرفنا فين ساكنين البارح وصيت الوالدة تعلمهم مايگولوها لحد ..وحتا العساس ديما حاضر وغانعاود نوصيه علك والمطعم قريب للدار.. غير حيدي السطريس غانبقاو ديما على إتصال ديما كوني هانيةحركات راسها بتنهيدة: إن شاء الله..نقاد شي حاجة ونخرج عندكرد: ماتعطليش ههههخرج ساد وراه الباب وهي زفرات مخنوقة ورجعات للتيليفون..وسعات عينيها وحلات فمها مللي لقات الاوديو ديالها تقرا بلا مجيب..مشا من بالها باللي كانت كادوي معاه أوديو وبداية كلامها مع محمد تسمعات حتا هي.. هزات تسيفط ميساج مسحات وكتبات عاود مسحات وكتبات ومسحاات فالاخير حطاتو كاتزفر مبرزطة ومعارفة شنو تگول وكيفاش تفتح الكلام بيناتهم..ضارت تبدل ساعة بخرا وخرجات من البيت معاجبها حال.. سدات الباب ووقفات جامدة بلاصتها، صغرات عينيها بعدم فهم فسي محمد اللي بارك وعمر متخشع مع الكاميرا ديالو فحظنو، الغريب هو قبلاتو العميقة لخدو وايدو اللي داخلة تحت النص كم لكريشتو كاتتحرك..قربات ليه بسرعة قلبها كايخبط وهو بهدوء طلع فيها عينو وببسمة عريضة قال: فراسك هاد الفنيكيش غانتوحشو كتر منك ههههببسمة صفرة هزات عمر لحظنها وقالت تترمش فيه الشوفة: بحالا عزاز علك بزاف فهاد الفترة؟حرك كتافو: عادي بحال خويا الصغير..وهاد أطفال التوحد متميزين على الولاد الخرين كاتحسهم ملائكة ماشي بحال الباشار..مهدنين وغير ساكتين مافيهمش التبرزيطشافت فعمر وهو مازال ملاهي مع الكاميرا ديالو: آه بصح..ولكن قليل فين كايخلي شي حد غريب يقرب ليه، غير ملاهي كايلعب أما كونراه حماها بكا وغواتناض مبسم قرصو بخفة لخدو وقال: مازال يولفني فاش نرجع ههههه تهلاي فراسك وفيه، الى حتاجيتو أي حاجة گوليها ليا واخةردت ببسمة عريضة: واخة شكرا..فاش توصل علمنيرد: معلوم.. غير هو مابغيت حد يعرف باللي سافرت حيت عارفة الى غبرت كتر من القياس جدي غايشك وحنا ماشي فمصلاحتنا يسالي هاد الزواج ونتي باقي مدرتي حتا انجاز فحياتكجات فبالها عزيزة نيشان وقالت بتلبك: واخا كون هاني..سي محمد: يالله بسلامة.. بسلامة البوگوصهز ڤاليزتو وخرج ..تبعاتو سادة وراه الباب ورجعات دخلات كاتتنهد وتشوف حواليها بخنقة: بقينا بوحدنا تاني اخويا شافت فيه مبسمة رغم حزنها نمشيو نطيبو غدانا هنمم..هههه يالله زيدولات لوحدها ..وفيوم جديد غريب عليها حلات عينيها وخوها فقط اللي معاها فالدار ..مع فاقت مع هزات التليفون كاتصوني على عزيزة وداخلة للكوزينة..هزات كاصرونة فيد والتليفون فودنها، حلات التلاجة جبدات الحليب كباتو فيها ودارتو فوق البوطة .. عاد تفتح الخطعزيزة: الو لالة نسيمةردت كاتتفوه: صباح الخير اعزيزة شفتك تعطلتي باش تجاوبينيعزيزة: نسيتو فالسطح وغير لايطو اللي گالت ليا باللي كايصونيردت: حظي تليفونك لايشوفو شي حد وتولي فالمشاكل..بغيت نسولكردت: ايه الالة سولينسيمة: ديك الهضرة اللي دارت بيناتنا ماوصلات فين ياك؟..ماگلتي لحد باللي محمد غادي يسافربتوتر: ء ا ا لا بالعما..قاطعاتها: ايوا الله يمسخك غاملي بدبتيها دعاوي عرفتك زبلتيييها تاني غير هضري هضري شكون عرفبحزن: لايطو ..والله الالة ماعرفت كيدارت حتا زلقات لياردت: حيت داك الفم عدك مدهون بالصابون البلدي خاصاه الحريگة يالله يتسد..جاب الله لا يطو بعقلها مغاتگولها لحد كون سمعك الحاج ولا ديك فاطمة كون مشيت فيها خلاردت: الله ينجيك منها الالة راها طايحة فالفراش مللي دخل سيدي نزار للحبس مناضتميقات: ماما لاباس عليها..كاتعطيها دواها فالوقت ياكعزيزة: ايه الالة ماعندك مناش تخافيتنهدات ورجعات قالت: عمرها سولاتك عليا ولا على عمرعزيزة: ل لا الالة..راه لالة حورية متتهضرش بزاف ولكن باينة فيها توحشاتكمحركات راسها وخاطرها ضارها: يالله بسلامة حتا نعاود نصوني عليكردت بسرعة كاضحك: بلاتي الالة بصح غادة تولي كاتقراي داكشي ديال الحلوىبسمو ملامحها: مممم .. اليوم غادة نبدا معاهم ونشوف داكشي كيف دايرعزيزة: سيري يالالة الله ييسر ليك بغيتك الالة فينما حطيتي رجلك تلقاي الربحنسيمة: امييين ههههه بسلامة عليكقطعات وطفات على الحليب..كباتو فطيرموس وحلات الفريگو هازة منو الخبز والمسمن سخناتهم فالميكروونض ومشات فيقات عمر..لبساتو قاميجة بيضة مع سروال زرق على شكل سالوپيط ايكس من اللور وسبرديلة بيضة نايك..مشطات ليه شعرو ورشات ليه ريحتو الخاصة عاد وقفات كاتتبسم: البوگوص ديالي ههه يالله زيد نفطرو احبيبي باش تمشي لمدراستكحطات ليه يفطر بدا كايهز ياكل يقيس هنا وهنا وهو حاني راسو وعلى وجهو تغوبيشة خفيفة.. خلاتو ودخلات للبيت سرحات شعرها بعدا وجمعاتو ببانضة اللور ..بعدها جبدات كسوة بيضة كمام عراض مشدودين عند الكوع ونازلة حتال التحت باللون الابيض..جبدات سنضالة سوداء پلا كاتسد بسلسلة من اللور ومبينة رجيلاتها الصغار، خدات فولار توب خفيف حطاتو فقط على شعرها وخلات معظمو باين.. هزات تليفونها خارجة من البيت ودخلات للكوزينة صيبات ليها قهوة كحلة شرباتها بسرعة وعينها على الساعة اللي كاتشير للتمنية ونص ناضت مسحات لعمر ايديه وفمو بسربيتة وقالت بهدوءنسيمة: يالله احبيبي نمشيو..زيدشدات فايدو بلطف وخرجو من الدار بعدما هزات السوارت.. طلعو للاسنسور وهزاتو لحضنها خايفاه لايبدا يغوت وماتلقا كيف دير ليه..نزلو للتحت وكيف شافها العساس وقف مبسم وقال: بنتي نسيمة ياكبسمات ليه: ايه اسيدي هي أنا..نتا اللي غاتوريني المدرسة فين؟جبد من جيبو جوج وراق: هاكي ابنتي غير تشدي طاكسي عطيه هاد الورقة وهو غايعرف فين يديك..والورقة التانية هي ديال المطعمردت كاتقراهم: ا واخة اسيدي شكرا..المطعم ياك مابعيدش بزاف من هنارد: لا مابعيدشاي غاهو نتي سيري فطاكسي يالله تحفظي شوية الطريقنسيمة: واخة اسيدي الله يرحم بيها الوالدينمشات كاطلع النفس بزز وضور عينيها فالشارع بان ليها خاوي كليا..عيط ليها العساس دارت ليه وشير ليها تمشي طول للشارع العام فين ممكن تلقا شي طاكسي،شكراتو بهزة رأس وزيرات عندها عمر طالعة على رجليها وتشوف حواليها..حتا خرجات فالشاريع و الطموبيلات بالاشكال والألوان قدامها كايدوزو ..بان ليها طاكسي صغير شيرات ليه حتا وقف وكيف طلعات مدات ليه الورقة وبربكة قالتنسيمة: عارف فين جا هاد العنوان الشريفقراه ورد: ايه الالة سدي البابردت: شكرا..سدات الباب وهو ديمارا غادي فالاتجاه المعاكس..ضورات وجهها كاتراقب الطريق بحدر وتشوف بعد دقائق وقف قدام مؤسسة كبيرة بساحة أكبر والشباك الحديدي كايبين الأطفال منهم اللي كايلعب منهم اللي كايرسم ومنهم اللي منغامس فأفكارو..القاسم المشترك هو أنه كلهم مرضى التوحد ..خلصات اللي عليها ونزلات كاتشوف فيهم ورجليها غادين بيها للبابحل ليها العساس وقال: نعام بنتي شحب الخاطرنسيمة: بغيت المديرة عافاكالعساس: را المكتب ديالها هو اللي جا فالقنتبسمات بامتنان: ربي يخليك شكرارد: بلا جميل ابنتي الله يصلحردت: امين ...كملات طريقها لمكتب على شكل بيت صغير بابو كان مفتوح وفيه بيرو خشبي وجوج كراسة قدامو مع فطوي طويل فالجنب ..دقات وردت عليها مرا غليضة بشعر قصير لابسة كومبلي ونظارات طبية: تفضلي الالةنسيمة: شكرا .. گلسات متوترة والمرا مبسمة لعمر بحنية وقالت: جيتي تقيدي هاد الولدردت : هو الصراحة عمر تقيد عندكم شحال هادي..انا جيت من طرف سي محمد راجليقالت بتدكر: ااااه سمحي ليا ماعرفتكش هههه ادن نوضي معايا نوريك المؤسسة وطريقة خدمتنا وحتا الأطفال اللي عندناناضت معاها: مرة خرا إن شاء الله دابة مزروبة شوية و مازال تابعاني الخدمة نمشي ليها.. ايمتا ممكن نرجع ليه؟ردت: سي محمد گالينا باللي كاتخرجي من خدمتك مع الربعة ونص ..ادن الخمسة غاتلقايه كايتسناك هههحنحنات بحرج: واخة ولكن واش غايلقا مشكل باش يندامج فالبدية؟ حيت يقدر مايعجبوش هادشيردت ببسمة : حنا هادشي عارفينو الالة وعارفين كيفاش نتعاملو معاه كوني هانيةحركات راسها وداخلها مخنوق: واخة شكرا..حطاتو وسط الجردة وببسمة قالتنسيمة: خاصني نمشي دابة..مع الخمسة نرجع ليه..تهلاو فيه عافاك رآه مأدب وماعزيزش عليه الصداعردت: كوني هانية ماعندك منااش تخافي ههههضارت خارجة وكلا حين ضور تشوف فيه كيفاش واقف كايرمش تحت رجليه بهدوء وقلبها كايتزير.. خايفاه يبكي وماتكونش معاه ..ولا مايبغيش ياكل ليهم ويبقا بالجوع..خايفاه يحس بالوحدة ويظن أن ختو تخلات عليه گاع هاد الساعات..مسحات دمعة من عينها وزيرات راسها تركب فالطاكسي وتعطيه عنوان المطعم منبهة راسها باللي الشي اللي عملات فمصلاحتنا وغايساهم بشكل كبير فعلاجووقف الطاكسي نزلات وطلعات عينيها كاترمش فالمدخل..مبايناش فيه مطعم شعبي ابدا وحتا الموقع ديالو غزال .. أول ماجا فبالها هو المطاعم والمقاهي اللي كانت كاتمشي ليهم مع كمال، كلهم كلاص وراقيين كحال هاد المطعم ..سرطات غصة قاصحة لحلقها فاش تفكراتو ودخلات مزيرة على تليفونها وكاتشوف فالناس باركين.. معارفة فين تمشي ولا منين دوز حتا وقف عليها السرباي ايديه ورا ضهرو وقال: بونجوع لالة شحب الخاطررمشات مرتابكة وردت: ا ا انا اخويا جيت على قبل الخدمة..اراجلي كان دوا مع الشيف وگالت باللي نقدر نبدا اليومقوص حجبانو: واخة صبري واحد الدقيقة نتأكدحركات راسها وهو دخل مع باب فضي جنب الكونطوار و بقات هي كاتتسنا وتشوف بعينيها .. خرج عندها بعد قليل مبسم وقال: دخلي اختي الشاف زهيرة كاتتسنايتبع...]
تلقى "نسيمة" عروسة جديدة, لكن حياتها المستقبلية كضرب لها موعد مع مجموعة من التحديات. تدور الأحداث حول فتاة تدعى "نسيمة"، التي تعيش مع عائلتها البسيطة في إحدى القرى النائية. بعد أن توفي والدها، تولى "سي محمد" مسؤولية تربيتها هي و أخيها "عمر". بعد مرور بعض الوقت، حان الوقت ل"نسيمة" كي تبدأ عملها. بغات تهضر معاه فواحد الموضوع مهم ولكن معصبها بزاف، ناضت بتاسمات ومشات عند خوها الصغير, اللي كان مريض ولكن دابا ولا كيف كيف. خرجات عند الراجل ديالها, اللي كان برا, وشافت فيه شوفة وحدة. دخلات ديريكت للبيت, خلاتو واقف برا, دخلات ديريكت للكوزينة, خرجات جوج علبات كوكيز, خرجات عندو. سولاتو على شكون تدور الأحداث حول فتاة تدعى "نسيمة"، تعيش مع عائلتها في إحدى القرى الصغيرة في المغرب. تحلم "نسيمة" بالهجرة إلى أوروبا، لكن والدها يرفض هذا الأمر بشدة. في يوم من الأيام، يعود "سي محمد" إلى القرية بعد غيبة طويلة، ويقرر أن يزور منزل عائلة "نسيمة". في تلك الأثناء، كانت "نسيمة" تستخدم هاتف "ليلى" ابنة عمها، والتقطت بعض الصور مع صديقاتها. عندما يعود والد "نسيمة" يتعلق الأمر بسيمة، شابة في بداية الثلاثينات، كانت مخطوبة لشخص آخر قبل أن ينفصلا. بعد ذلك، ارتبطت بسيّد آخر، لكن الأمور لم تسر كما كانت تتمنى. الآن، هي في ورطة كبيرة، إذ أنّ خطيبها الأول عاد من السجن ويصرّ على استرجاعها. لكنّها ترفض ذلك، فهي الآن متزوجة من شخص آخر. فما الذي سيحدث؟ تدور الأحداث حول فتاة تدعى "نسيمة"، تعيش مع والدتها في منزل جدتها، تتعرض للخداع من طرف خطيبها الذي تكتشف أنه كان على علاقة غرامية مع والدتها، مما دفعها إلى قطع علاقتها به نهائياً والتفكير في إيجاد عمل قار لها ولوالدتها ولأخيها الصغير.

تقرر "نسيمة" العمل في شركة جديدة، وهناك تتعرف على مديرها الجديد "سي محمد"، الذي يثير إعجابها بوسامته وأناقته ووسامته، لكن هذا الأخير كان توحشت محمد بزاف..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش كيفاش غادي تكمل,..معرفتش تدور أحداث القصة حول "نسيمة" التي تعمل في مجالسة الأطفال، لكنها تجد نفسها في موقف صعب عندما يتم إسناد مهمة مجالسة طفل في الرابعة من عمره، لم تكن مستعدة له.